

**KONFEDERÁCIA ODBOROVÝCH ZVÄZOV SLOVENSKEJ REPUBLIKY**

 

Materiál na rokovanie

HSR SR 19.2.2018

 bod 6

S T A N O V I S K O

**k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení neskorších predpisov**

1. **Popis materiálu**

Predložený návrh nariadenia vlády je aproximačného charakteru. Dôvodom je novelizácia základnej a sekundárnej legislatívy EÚ pre poskytovanie priamych platieb a potreba úpravy pravidiel pre predkladanie príloh k žiadostiam a krížové plnenie vyplývajúca z aplikačnej praxe.

Na základe uvedeného sa precizuje implementácia nového systému priamych platieb, pokiaľ ide o niektoré minimálne požiadavky na získanie priamych platieb a všeobecné požiadavky, najmä v súvislosti s platbou na poľnohospodárske postupy prospešné pre klímu a životné prostredie.

Upravujú sa aj vybrané podmienky krížového plnenia, ako aj  pravidlá pre predkladanie príloh k žiadostiam.

1. **Stanovisko KOZ SR**

KOZ SR nemá pripomienky k návrhu nariadeniu vlády Slovenskej republiky, ktorým sa mení a dopĺňa nariadenie vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení neskorších predpisov.

1. **Závery a odporúčania**

KOZ SR odporúča návrh predloženého nariadenia vlády na ďalšie legislatívne konanie.